W Sakskej a Braniborskej stupa strach hrožacych lěsnych wohenjow
Drježdźany/Podstupim (SN/bn). Stupace temperatury, podpřerězne spadki minjenych dnjow a z toho wuchadźaca suchota su přičiny zwyšenja warnowanskich schodźenkow lěsnych wohenjow w Sakskej a Braniborskej. Sakske statne ministerstwo za energiju, škit klimy, wobswět a ratarstwo zwěsća za nimale cyły kraj znajmjeńša 3. stopjeń, woznamjenjacy „srjedźny strach“. W sewjeru hrozy wot jutřišeho „wulki strach“, druha najwyša hamtska klasifikacija (stopjeń 4). W Budyskim wokrjesu potrjechi to wosebje gmejnje Halštrowska hola a Sprjewiny doł, nastupajo wokrjes Zhorjelc wuprošuja sej wosebje w Trjebinje, Slepom, Dźěwinje, Jabłońcu a Mužakowje „wyšu kedźbnosć“.
szl_Latn szl_Latn